**Татарстан Республикасы Экология кодексының
1355 статьясына үзгәреш кертү турында**

Татарстан Республикасы

Дәүләт Советы тарафыннан

2023 елның 23 мартында

кабул ителде

**1 статья**

Татарстан Республикасы Экология кодексының 1355 статьясына (Татарстан Дәүләт Советы Җыелма басмасы, 2009, № 1; 2010, № 5 (I өлеш); 2011, № 6 (I өлеш), № 10 (I өлеш); 2012, № 1; 2013, № 1; 2014, № 5, № 6 (II өлеш),
№ 7; 2015, № 4; 2016, № 1 – 2, № 5; Татарстан Республикасы законнар җыелмасы, 2016, № 40 (I өлеш), № 44 (I өлеш); 2017, № 27 (I өлеш); 2018, № 54 (I өлеш); 2019, № 2 (I өлеш), № 19 (I өлеш); 2020, № 4 (I өлеш), № 37 (I өлеш), № 57 (I өлеш),
№ 77 (I өлеш); 2021, № 20 (I өлеш), № 57 (I өлеш), № 93 (I өлеш); 2022,
№ 34 (I өлеш), № 57 (I өлеш), № 83 (I өлеш), аны түбәндәге редакциядә бәян итеп, үзгәреш кертергә:

«1355 статья. **Аучылык ресурсларын аулауга рөхсәтләрне һәркем файдалана алырлык аучылык җирләрендә аучылык белән шөгыльләнүче физик затлар арасында бүлү тәртибе**

1. Һәркем файдалана алырлык аучылык җирләрендә аучылык итүче физик затларга (алга таба – аучылар) аучылык ресурсларын аулауга рөхсәтләр бирү аучылык һәм аучылык ресурсларын саклау өлкәсендә Татарстан Республикасы башкарма хакимияте вәкаләтле органы тарафыннан башкарыла.

2. Һәркем файдалана алырлык аучылык җирләрендә аучылык ресурсларын аулауга рөхсәтләр аучылар арасында һәркем файдалана алырлык аучылык җирләренә карата билгеләнгән аучылык ресурсларын аулауга квота, аучылык ресурсларын аулауга рөхсәт ителгән нормалар, мондый җирләрнең аучыларны сыйдыру нормалары чикләрендә бүленә.

3. Һәркем файдалана алырлык аучылык җирләрендә аучылык ресурсларын аулауга рөхсәтләрне аучылар арасында бүлү һәркем файдалана алырлык аучылык җирләрендә аучылык ресурсларын аулауга рөхсәт алуга гариза тапшыру чираты тәртибендә гамәлгә ашырыла, моңа, аучылык һәм аучылык ресурсларын саклау өлкәсендә Татарстан Республикасы башкарма хакимияте вәкаләтле органының норматив хокукый акты белән расланган аучылык ресурслары исемлегенә кертелеп, аулауга рөхсәтләр шобага салу юлы белән бүленә торган аучылык ресурсларын аулауга рөхсәтләр керми. Аучылык ресурсларын әлеге өлештә күрсәтелгән исемлеккә кертү һәркем файдалана алырлык аучылык җирләренә карата билгеләнгән аучылык ресурсларын аулауга квотаны, аучылык ресурсларын аулауга рөхсәт ителгән нормаларны, мондый җирләрнең аучыларны сыйдыру нормаларын истә тотып башкарыла.

4. Һәркем файдалана алырлык аучылык җирләрендә аучылык ресурсларын, әлеге статьяның 3 өлешендә күрсәтелгән исемлеккә кертелгән аучылык ресурсларыннан тыш, аулауга рөхсәтләр алуга гаризалар тапшыру, аучылык ресурсларының тиешле төренә яки төркеменә ау сезоны ачылырга 10 календарь көн кала башлана һәм мондый ау сезоны беткән көнгә кадәр дәвам итә. Гаризалар тапшыру башланган көн ял яки бәйрәм көненә туры килгән очракта, гаризалар бирү ял яки бәйрәм көненә кадәр булган көнне башлана.

5. Әлеге статьяның 3 өлешендә күрсәтелгән исемлеккә кертелгән аучылык ресурсларын аулауга рөхсәтләрне бүлү Татарстан Республикасы башкарма хакимиятенең вәкаләтле органына шобага салуда катнашу өчен гариза биргән аучылар арасында шобага салу юлы белән башкарыла.

1. Аучылык һәм аучылык ресурсларын саклау өлкәсендә Татарстан Республикасы башкарма хакимияте вәкаләтле органы шобага салуны үткәрү урынын, датасын һәм вакытын, һәркем файдалана алырлык аучылык җирләрендә аучылык ресурсларын аулауга шобага салу юлы белән бирелә торган рөхсәтләр санын (аучылык ресурслары төрләре буенча һәм муниципаль берәмлекләр буенча), шобага салуда катнашу өчен гаризалар тапшыруның 10 календарь көннән дә ким булмаган вакытын билгели һәм күрсәтелгән мәгълүматны, шобага салуда катнашу өчен гаризалар кабул ителә башлау датасына кадәр өч календарь көннән дә соңга калмыйча, «Интернет» мәгълүмат-телекоммуникация челтәрендә үзенең рәсми сайтында урнаштыра. Шобага салуны үткәрү датасы аның нәтиҗәләре буенча аучылык ресурсларының тиешле төренә яки төркеменә ау сезоны ачылырга ким дигәндә 10 календарь көн кала һәркем файдалана алырлык аучылык җирләрендә аучылык ресурсларын аулауга рөхсәт алуга гаризалар бирү мөмкинлеген тәэмин итәргә тиеш.

7. Аучылык ресурсларының һәр төре буенча шобага салуда катнашу өчен бер аучы бер генә гариза бирә ала. Шобага салуда катнашу өчен гаризада түбәндәгеләр күрсәтелә:

1) аучының фамилиясе, исеме, атасының исеме (булганда), яшәү урыны (тору, фактта яшәү) адресы, элемтә өчен телефоны, аучылык билеты турында белешмәләр (серия, номер һәм бирелү датасы);

2) аучы тарафыннан территориясендә аучылык ресурсларын аулауга рөхсәт алу дәгъва кылынган һәркем файдалана алырлык аучылык җирләре урнашкан бер муниципаль берәмлек исеме;

3) аучылык ресурсларының төре;

4) персональ белешмәләрне эшкәртүгә ризалык.

8. Шобага салуда катнашу өчен тапшырыла торган гаризаның рәвеше аучылык һәм аучылык ресурсларын саклау өлкәсендә Татарстан Республикасы башкарма хакимияте вәкаләтле органы тарафыннан раслана.

9. Аучылык һәм аучылык ресурсларын саклау өлкәсендә Татарстан Республикасы башкарма хакимияте вәкаләтле органы шобага салуда катнашу өчен гаризаларны һәм андагы белешмәләрне, шулай ук шобага салуда катнашу өчен гаризалар тапшыруның билгеләнгән срогы үтәлешен тикшерә һәм, шобага салуда катнашу өчен гариза кергән көннән алып өч эш көненнән дә соңга калмыйча, аучыга шобага салуда катнашырга рөхсәт бирү яки шобага салуда катнашырга рөхсәт бирүдән баш тарту турында карар кабул итә.

10. Шобага салуда катнашырга рөхсәт бирүдән баш тартуның нигезләре түбәндәгеләр:

1) әлеге статьяның 7 һәм 8 өлешләрендә билгеләнгән таләпләргә туры килмәү;

2) аучы биргән белешмәләрнең ялган булу факты билгеләнү;

3) шобага салуда катнашуга гаризалар тапшыруның билгеләнгән срогын үтәмәү.

1. Аучылык һәм аучылык ресурсларын саклау өлкәсендә Татарстан Республикасы башкарма хакимияте вәкаләтле органы аучылык ресурслары төрләре һәм муниципаль берәмлекләр буенча шобага салуда катнашырга рөхсәт бирелгән аучылар исемлеген, шулай ук шобага салуда катнашырга рөхсәт бирелмәгән аучылар исемлеген төзи, аларны шобага салуда катнашу өчен гаризалар тапшыру срогы тәмамланырга кимендә өч календарь көн кала «Интернет» мәгълүмат-телекоммуникация челтәрендә үзенең рәсми сайтында урнаштыра һәм аларны алдагы һәр эш көнендә кимендә бер тапкыр актуальләштерә. Йомгаклау исемлекләре шобага салуда катнашу өчен гаризалар кабул итү тәмамланган көннән алып өч эш көненнән дә соңга калмыйча урнаштырыла.

12. Шобага салу аучылык һәм аучылык ресурсларын саклау өлкәсендә Татарстан Республикасы башкарма хакимиятенең вәкаләтле органы тарафыннан төзелә торган комиссия тарафыннан үткәрелә. Комиссия составына җәмәгатьчелек вәкилләре кертелә.

13. Шобага салу мәгълүмат системаларын (электрон сервислар) кулланып очраклы саннар чыгу ысулы белән яисә номерлар салынган конвертлар (контейнерлар) урнаштырыла торган лототрон кулланып үткәрелә. Шобага салу халык алдында үткәрелә, аны уздырганда аучылар, аларның вәкилләре, массакүләм мәгълүмат чаралары вәкилләре катнашырга мөмкин.

14. Шобага салу нәтиҗәләре буенча беркетмә төзелә, ул шобага салуны үткәрүдә катнашкан барлык комиссия әгъзалары тарафыннан имзалана. Беркетмәдә түбәндәгеләр күрсәтелә:

1) һәркем файдалана алырлык аучылык җирләрендә аучылык ресурсларын аулауга рөхсәт алу хокукы бирелгән аучылар (аучылык ресурсларының төрен һәм муниципаль берәмлекне күрсәтеп);

2) әлеге статьяның 17 һәм 18 өлешләрендә билгеләнгән очракларда, шобага салу үткәргәндә билгеләнгән чиратны күрсәтеп, һәркем файдалана алырлык аучылык җирләрендә аучылык ресурсларын аулауга рөхсәт алу хокукы бирелергә мөмкин булган аучылар (һәр муниципаль берәмлектә аучылык ресурсларының һәр төре буенча кимендә биш зат).

15. Шобага салу нәтиҗәләре турындагы мәгълүмат шобага салу үткәрелгән көннән алып өч эш көненнән дә соңга калмыйча аучылык һәм аучылык ресурсларын саклау өлкәсендә Татарстан Республикасы башкарма хакимияте вәкаләтле органының «Интернет» мәгълүмат-телекоммуникация челтәрендәге рәсми сайтында урнаштырыла.

16. Шобага салу нәтиҗәләре буенча һәркем файдалана алырлык аучылык җирләрендә аучылык ресурсларын аулауга рөхсәт алу өчен, әлеге статьяның 14 өлешендәге 1 пунктында күрсәтелгән аучылар, аучылык һәм аучылык ресурсларын саклау өлкәсендә Татарстан Республикасы башкарма хакимияте вәкаләтле органының «Интернет» мәгълүмат-телекоммуникация челтәрендәге рәсми сайтында шобага салу нәтиҗәләре турында мәгълүмат урнаштырылган көннән алып 10 эш көне эчендә, аучылык һәм аучылык ресурсларын саклау өлкәсендә Татарстан Республикасы башкарма хакимияте вәкаләтле органына һәркем файдалана алырлык аучылык җирләрендә аучылык ресурсларын аулауга рөхсәт алуга гариза белән мөрәҗәгать итәләр.

17. Һәркем файдалана алырлык аучылык җирләрендә аучылык ресурсларын аулауга рөхсәт алу хокукы әлеге статьяның 14 өлешендәге 1 пунктында күрсәтелгән аучылар тарафыннан әлеге статьяның 16 өлешендә билгеләнгән срокта гамәлгә ашырылмаган очракта, һәркем файдалана алырлык аучылык җирләрендә аучылык ресурсларын аулауга рөхсәт алу хокукы чират тәртибендә әлеге статьяның 14 өлешендәге 2 пунктында күрсәтелгән затларга бирелә.

18. Аучылык сезоны дәвамында һәркем файдалана алырлык аучылык җирләренә карата билгеләнгән квота, аучылык ресурсларын аулауга рөхсәт ителгән нормалар, мондый җирләрнең аучыларны сыйдыру нормалары, һәркем файдалана алырлык аучылык җирләрендә аучылык ресурсларын аулауга рөхсәт ителгән нормативлар Россия Федерациясе законнары белән билгеләнгән тәртиптә арттырылган очракта, һәркем файдалана алырлык аучылык җирләрендә аучылык ресурсларын аулауга рөхсәт алу хокукы әлеге статьяның 14 өлешендәге 2 пунктында күрсәтелгән аучыларга чират тәртибендә бирелә.

19. Әлеге статьяның 14 өлешендәге 2 пунктында күрсәтелгән аучыларга һәркем файдалана алырлык аучылык җирләрендә аучылык ресурсларын аулауга рөхсәт алу хокукы барлыкка килү турында мәгълүмат аучылык һәм аучылык ресурсларын саклау өлкәсендә Татарстан Республикасы башкарма хакимияте вәкаләтле органының «Интернет» мәгълүмат-телекоммуникация челтәрендәге рәсми сайтында урнаштырыла.

20. Әлеге статьяның 17 һәм 18 өлешләрендә каралган очракларда һәркем файдалана алырлык аучылык җирләрендә аучылык ресурсларын аулауга рөхсәт алуга хокук мондый хокук барлыкка килү турындагы мәгълүмат аучылык һәм аучылык ресурсларын саклау өлкәсендә Татарстан Республикасы башкарма хакимияте вәкаләтле органының «Интернет» мәгълүмат-телекоммуникация челтәрендәге рәсми сайтында урнаштырылган көннән алып 10 эш көне дәвамында гамәлдә була. Һәркем файдалана алырлык аучылык җирләрендә аучылык ресурсларын аулауга рөхсәт алу хокукы барлыкка килгән аучылар һәркем файдалана алырлык аучылык җирләрендә аучылык ресурсларын аулауга рөхсәт алу өчен һәркем файдалана алырлык аучылык җирләрендә аучылык ресурсларын аулауга рөхсәт алу турындагы гариза белән әлеге өлештә билгеләнгән срокта аучылык һәм аучылык ресурсларын саклау өлкәсендә Татарстан Республикасы башкарма хакимияте вәкаләтле органына мөрәҗәгать итәләр.».

**2 статья**

Әлеге Закон рәсми басылып чыккан көненнән соң 10 көн узгач үз көченә керә.

Татарстан Республикасы

Рәисе Р.Н. Миңнеханов

Казан, Кремль

2023 ел, 06 апрель

№ 29-ТРЗ